ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2137/97 υποβολή: Hiltrud Breyer (V) προς την Επιτροπή (23 Iουνίου 1997)

Θέμα: Κανονισμός (ΕΚ) αριθ. 258/97 σχετικά με τα νέα τρόφιμα - Ένζυμα και πρόσθετες ουσίες που παράγονται με μεθόδους γενετικής τεχνολογίας

Προγραμματίζονται στην Ευρωπαϊκή ώνωση δραστηριότητες με στόχο την κάλυψη των νομοθετικών κενών που εξακολουθούν να υφίστανται κατά την έγκριση ενζύμων ή πρόσθετων ουσιών που παρασκευάζονται μέσω γενετικώς τροποποιημένων μικροοργανισμών τα οποία δεν περιλαμβάνονται τόσο στον κανονισμό για τα νέα τρόφιμα τόσο και στον κανονισμό σχετικά με τις πρόσθετες ουσίες;

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 και Ε-2205/97 17 Σεπτεμβρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1534/97 υποβολή: Hiltrud Breyer (V) προς την Επιτροπή (5 Μαΐου 1997)

Θέμα: Δηλητηριάσεις από εστέρα του φωσφορικού οξέος μετά από χρήση του παρασκευάσματος «Tiguvon» (Fenthion) της εταιρίας Bayer Leverkusen

Το παρασκευαζόμενο από την εταιρία Bayer Leverkusen ψυλλοκτόνο «Tiguvon» διατίθεται υπό διαφόρους τύπους. Το «Tiguvon 10» χρησιμοποιείται για γάτες άνω των 2 kg. Για σκύλους βάρους μεταξύ 3 και 10 kg συνιστάται η χρήση του ψυλλοκτόνου «Tiguvon 20» ενώ για σκύλους βάρους 10 kg και άνω η σχετική θεραπεία γίνεται με «Tiguvon 20 G». Άτομα τα οποία υπέβαλαν επανειλημμένως κατοικίδια ζώα σε θεραπεία με το ψυλλοκτόνο «Tiguvon» (Fenthion) έπαθαν σοβαρές δηλητηριάσεις οφειλόμενες σε εστέρα του φωσφορικού οξέος. Μετά την αδυναμία της Επιτροπής να απαντήσει στη γραπτή ερώτησή μου Ε-1470/96 ((ΕΕ C 345 της 15.11.1996, σελ. 76. )), την παρακαλώ να δώσει το ταχύτερο δυνατόν απαντήσεις στα ακόλουθα ερωτήματα:

Πότε επετράπη η χρήση των εν λόγω παρασκευασμάτων για μικρά ζώα, κυρίως γάτες; Από ποιον εξεδόθη η σχετική άδεια; Προηγήθηκαν επαρκείς δοκιμές (τεστ); Έχουν ελεγχθεί οι δοκιμές αυτές και από ποιον;

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-1534/97, E-1540/97 και E-1544/97 (12 Ιουνίου 1997)

Η Επιτροπή δεν έχει γνώση των όσων αναφέρει το Αξιότιμο Μέλος του Κοινοβουλίου. Διερευνά το ζήτημα στα εμπλεκόμενα κράτη μέλη και στον Ευρωπαϊκό Οργανισμό για την Αξιολόγηση των Φαρμάκων και δεν θα παραλείψει να ενημερώσει το Αξιότιμο Μέλος του Κοινοβουλίου για τα αποτελέσματα της έρευνάς της.
ΓΡΑΠΤΗ ΕΡΩΤΗΣΗ E-2147/97 υποβολή: Hiltrud Breyer (V) προς την Επιτροπή (23 Iουνίου 1997)

Θέμα: Κανονισμός (ΕΚ) αριθ. 258/97 σχετικά με τα νέα τρόφιμα - Κυρώσεις λόγω μη τήρησης των διατάξεων περί επισήμανσης

1. Τί πειθαρχικά μέτρα προβλέπονται σε περίπτωση που δεν τηρούνται οι διατάξεις περί επισήμανσης;

2. Υπάρχει σχετικός κατάλογος επιβολής προστίμων;

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 και Ε-2205/97 17 Σεπτεμβρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1739/97 υποβολή: Riccardo Nencini (PSE) προς την Επιτροπή (23 Μαΐου 1997)

Θέμα: Καταβολή ενισχύσεων για τη γεωργία σε περιφερειακό επίπεδο

Ο κανονισμός 797/85/ΕΟΚ ((ΕΕ L 93 της 30.3.1985, σελ. 1. )) θέσπιζε διάφορα κίνητρα για τις γεωργικές εκμεταλλεύσεις, συμπεριλαμβανομένης και της «χορήγησης εξισωτικής αποζημίωσης για την κάλυψη μονίμων φυσικών μειονεκτημάτων». Η περιφέρεια της Umbria στην Ιταλία εξέδωσε τον Περιφερειακό Νόμο αριθ. 11/88 που θεσπίζει τις ρυθμίσεις για την εφαρμογή του κανονισμού αυτού και ανέθεσε στις τοπικές αρχές των ενδιαφερομένων ορεινών περιοχών το καθήκον της καταβολής των σχετικών βοηθημάτων, πράγμα που έγινε ως το 1993. Τα ετήσια βοηθήματα των ετών μετά το 1993 δεν έχουν ακόμη καταβληθεί παρόλο που οι αγρότες συμμορφώθηκαν με τις προβλεπόμενες από τις ισχύουσες ρυθμίσεις προϋποθέσεις 7 επιπλέον θα πρέπει να τονίσουμε ότι οι κοινοτικές χρηματοδοτήσεις έχουν ήδη μεταφερθεί στις περιφέρειες.

Μπορεί η Επιτροπή να ζητήσει από την Περιφέρεια της Umbria να καταβάλει τα οφειλόμενα από το 1993 και εξής βοηθήματα;

Απάντηση του κ. Fischler εξ ονόματος της Επιτροπής (19 Ιουνίου 1997)

Το καθεστώς ενισχύσεων που προβλέπει την καταβολή αντισταθμιστικών αποζημιώσεων στους γεωργούς στις μειονεκτικές ζώνες δεν είναι υποχρεωτικό για τα κράτη μέλη. Τα κράτη μέλη και οι περιφέρειες μπορούν να επιλέξουν εάν επιθυμούν τη θέσπιση των εν λόγω μέτρων στήριξης, των οποίων το κόστος καλύπτεται εν μέρει από κοινοτική συγχρηματοδότηση.

Ωστόσο, όταν μία περιφέρεια αποφασίσει να θεσπίσει παρόμοιο καθεστώς και η Επιτροπή εγκρίνει τις σχετικές διατάξεις εφαρμογής, η εν λόγω περιφέρεια έχει υποχρέωση να εφαρμόζει με τακτικό και συνεχή τρόπο τα προβλεπόμενα μέτρα. Για να καταργηθεί το καθεστώς ενισχύσεων και να διακοπούν οι σχετικές πληρωμές χρειάζεται νέα έγκριση εκ μέρους της Επιτροπής. Η περιοχή Umbria, αφού εισήγαγε το καθεστώς αντισταθμιστικών αποζημιώσεων, δεν κοινοποίησε ποτέ στην Επιτροπή την πρόθεσή της να διακόψει το εν λόγω καθεστώς ενίσχυσης.

Με βάση τις πληροφορίες που διαθέτει η Επιτροπή, προκύπτει ότι το έτος 1994 δεν πραγματοποιήθηκαν πληρωμές ενώ η ετήσια δόση για το 1995 καταβλήθηκε κανονικά. Η Επιτροπή ήρθε σε επαφή με τις ιταλικές αρχές για την διευκρίνιση της κατάστασης και θα υπενθυμίσει τις υποχρεώσεις που απορρέουν από τις κοινοτικές διατάξεις.
ΓΡΑΠΤΗ ΕΡΩΤΗΣΗ E-2314/97 υποβολή: Anita Pollack (PSE) προς την Επιτροπή (3 Iουλίου 1997)

Θέμα: Κοινοτική επιδότηση της εξαγωγής βοοειδών στη Μέση Ανατολή

Μπορεί η Επιτροπή να μας πληροφορήσει τί επιδοτήσεις χορηγούνται για τις εξαγωγές βοοειδών στη Μέση Ανατολή, από ποιές χώρες προέρχονται τα βοοειδή και ποιό είναι το ύψος της επιδότησης που καταβάλλεται;

Απάντηση του κ. Fischler εξ ονόματος της Επιτροπής (18 Ιουλίου 1997)

Λεπτομέρειες σχετικά με τις επιδοτήσεις εξαγωγών βοοειδών περιλαμβάνονται στην απάντηση της Επιτροπής στην γραπτή ερώτηση Ε-1701/97 που υποβλήθηκε από τον κ. Holm ((βλέπε σελίδα 37. )). Οι βασικοί εξαγωγείς ζώντων ζώων είναι η Γερμανία, η Γαλλία και η Ιρλανδία.
ΓΡΑΠΤΗ ΕΡΩΤΗΣΗ E-1828/97 υποβολή: Alfonso Novo Belenguer (ARE) προς την Επιτροπή (28 Μαΐου 1997)

Θέμα: Εισαγωγή ρυζιού - σύστημα σωρευτικής είσπραξης

Η Ευρωπαϊκή Ένωση συνήψε, με την απόφαση 95/591/ΕΚ ((ΕΕ L 334 της 30.12.1995, σελ. 25. )) του Συμβουλίου, συμφωνία με τη μορφή ανταλλαγής επιστολών με τις Ηνωμένες Πολιτείες για τα σιτηρά και το ρύζι. Η συμφωνία αυτή καθιερώνει, για δοκιμαστική περίοδο ενός έτους, ένα σύστημα σωρευτικής είσπραξης (ΣΣΕ) για το αποφλοιωμένο ρύζι.

Πρόσφατα, δημοσιεύθηκε ο κανονισμός ΕΚ 703/97 ((ΕΕ L 104 της 22.4.1997, σελ. 12. )) της Επιτροπής ο οποίος καθιερώνει το εν λόγω σύστημα σωρευτικής είσπραξης (ΣΣΕ) Λαμβάνοντας υπόψη ότι για να εφαρμοστεί το ΣΣΕ πρέπει να εξετάζεται κάθε εισαγωγή, κάθε παρτίδα και κάθε τιμολόγιο ξεχωριστά, λαμβάνοντας υπόψη ότι ως τιμή θα νοείται το ποσόν που θα αναγράφεται σε κάθε τιμολόγιο, λαμβάνοντας υπόψη ότι πρέπει να προβλέψουμε το ενδεχόμενο διαπράξεων συστηματικής απάτης με αυτά τα τιμολόγια,

Πώς μπορεί η Επιτροπή να ελέγξει ενδεχόμενες απάτες μέσω των τιμολογίων.

Ποια μέτρα σκοπεύει να εφαρμόσει προκειμένου να αποφύγει τη χρήση και κατάχρηση διαφόρων μεθόδων απάτης;

Απάντηση του κ. Fischler εξ ονόματος της Επιτροπής (27 Ιουνίου 1997)

Το σύστημα σωρευτικής είσπραξης (ΣΣΕ) για το αποφλοιωμένο ρύζι, το οποίο θεσπίστηκε με τον κανονισμό (ΕΚ) αριθ. 703/97, δημιουργήθηκε κατά τρόπο που να παρέχει τη δυνατότητα, κατά το πέρας της δοκιμαστικής περιόδου, να αξιολογηθεί η λειτουργία του καθεστώτος εισαγωγής που βασίζεται στις τιμές αναγωγής κατά την εισαγωγή.

Για την επίτευξη του εν λόγω στόχου και για να διασφαλιστεί η αξιόπιστη και αποτελεσματική εφαρμογή του συστήματος καθώς και για να αποκλειστεί κάθε απάτη στο πλαίσιο του συστήματος αυτού, το ΣΣΕ περιλαμβάνει μια σειρά από ειδικά στοιχεία οργάνωσης, διαδικασίας και επαλήθευσης, καθώς και τη μετάθεση επαρκών αρμοδιοτήτων εκτίμησης στις εθνικές αρχές.
ΓΡΑΠΤΗ ΕΡΩΤΗΣΗ E-1840/97 υποβολή: Carlos Costa Neves (PPE) προς την Επιτροπή (28 Μαΐου 1997)

Θέμα: Δικαίωμα αποζημίωσης

Οι ιδιοκτήτες της ναυτιλιακής εταιρίας «Armaηυes Baleeiras do Sul do Pico, Lda» (Πίκο - Αζόρες) αναγκάσθηκαν να διακόψουν την αλιεία κητοειδών, δραστηριότητα την οποία ασκούσαν περισσότερο από ένα αιώνα και η οποία ήταν μεγάλης οικογενειακής, ιστορικο-πολιτιστικής και οικονομικής αξίας.

Την παύση της δραστηριότητας αυτής επέβαλε η Σύμβαση της Βέρνης (Σύμβαση για τη διατήρηση της άγριας πανίδας και των βιότοπων στην Ευρώπη).

Κατά τους εν λόγω εφοπλιστές, σε παρόμοιες περιπτώσεις η Ευρωπαϊκή Ένωση έχει χορηγήσει αποζημίωση σε γερμανούς και ισπανούς επιχειρηματίες.

Θα μπορούσε επομένως να εξετασθεί το ενδεχόμενο να δοθεί αποζημίωση και σ' αυτούς τους εφοπλιστές για την επιβληθείσα σε αυτούς παύση της δραστηριότητας;

Απάντηση της κας Βοnino εξ ονόματος της Επιτροπής (16 Ioυλίου 1997)

Κατά τη διεύρυνση της Κοινότητας με τα δύο κράτη μέλη της Ιβηρικής Χερσονήσου, την 1η Ιανουαρίου 1986, η Πορτογαλία υπέγραψε το κοινοτικό κεκτημένο σχετικά με τη διακοπή της αλιείας κητοειδών που επέβαλε η Σύμβαση της Βέρνης, η οποία υπεγράφη στις 19 Σεπτεμβρίου 1979, για τη διατήρηση της άγριας πανίδας και των βιοτόπων στην Ευρώπη.

Για τη διακοπή της εν λόγω ιστορικο-πολιτιστικής δραστηριότητας της πορτογαλικής νήσου Pico (Αζόρες), η Επιτροπή συγχρηματοδότησε διαρθρωτικές ενέργειες που έχουν ως σκοπό τη μετατροπή της εν λόγω δραστηριότητας των αλιέων κητοειδών σε άλλες δραστηριότητες, ιδίως στην αλιεία του τόνου, είδος επαρκές στα ύδατα της εν λόγω περιοχής του Ατλαντικού.

Η νήσος Pico ωφελήθη κατά συνέπεια από την κατασκευή επτά σκαφών για την αλιεία τόνου καθώς και από την πραγματοποίηση σύγχρονης ψυκτικής αποθήκης για τη διατήρηση των αλιευτικών προϊόντων.

Εν συνεχεία, συγχρηματοδοτήθηκαν στην περιοχή και άλλες ενέργειες διαθρωτικής φύσεως δυνάμει των κανονισμών (ΕΟΚ) αριθ. 355/77 όσον αφορά την κοινή ενέργεια για τη βελτίωση των όρων μεταποίησης και εμπορίας των γεωργικών προϊόντων, 4028/86 σχετικά με τις κοινοτικές ενέργειες για τη βελτίωση και την προσαρμογή των διαρθρώσεων του τομέα της αλιείας και της γεωργίας ή 4042/89 ((ΕΕ L 51 της 23.2.1977 ΕΕ L 376 της 31.12.1986 ΕΕ L 388 της 30.12.1989 )) σχετικά με τη βελτίωση των όρων μεταποίησης και εμπορίας των αλιευτικών και γεωργικών προϊόντων.

Από την έναρξη του έτους 1994, το μέτρο 1.4. του λειτουργικού προγράμματος (ΛΠ) πολυταμειακό (Pedraa II (Αζόρες) του κοινοτικού πλαισίου στήριξης ΙΙ (1994-1999) για την Πορτογαλία προβλέπει ποσό 21 εκατ. ECU που αναλαμβάνει το χρηματοδοτικό μέσο προσανατολισμού της αλιείας (ΧΜΠΑ) για τις νέες ενέργειες στον τομέα της αλιείας.

Η Επιτροπή δεν γνωρίζει σχετικά με την αποζημίωση που χορηγήθηκε από την Κοινότητα στους γερμανούς και ισπανούς επιχειρηματίες.
ΓΡΑΠΤΗ ΕΡΩΤΗΣΗ E-1868/97 υποβολή: Fernando Fernαndez Martνn (PPE) προς την Επιτροπή (30 Μαΐου 1997)

Θέμα: Οι βάσεις στις οποίες θα στηρίξει η Επιτροπή την προσφυγή της κατά της τελικής έκθεσης του ΠΟΕ

Από την ίδρυσή της, βάσει του Κανονισμού 404/93 ((ΕΕ L 47 της 25.2.1993, σελ. 1. )), η ΚΟΑ μπανάναςδεν έπαψε να υφίσταται επιθέσεις, από κάθε κατεύθυνση και με κάθε τρόπο. Η ΚΟΑ αυτή επεχείρισε να καθιερώσει ένα κοινοτικό καθεστώς στην αγορά της μπανάνας, το οποίο να είναι συμβατό με τις απαιτήσεις της Ενιαίας Αγοράς και με τις ανειλημμένες δεσμεύσεις της ΕΕ απέναντι στις χώρες ΑΚΕ. Η τελική έκθεση του ΠΟΕ είναι επιζήμια για κεφαλαιώδους σημασίας δικαιώματα και συμφέροντα των χωρών ΑΚΕ.

Ποιά μέτρα προτίθεται να λάβει η Επιτροπή υπέρ των δεσμεύσεων που έχει αναλάβει η ΕΕ απέναντι στις χώρες ΑΚΕ;

Απάντηση του κ. Fischler εξ ονόματος της Επιτροπής (18 Ιουλίου 1987)

Η Επιτροπή αντιλαμβάνεται πλήρως την ανησυχία του Αξιότιμου μέλους του Κοινοβουλίου όσον αφορά την τελική έκθεση της ειδικής επιτροπής μπανάνας που δημοσιεύθηκε πρόσφατα.

Στο στάδιο αυτό δεν έχουν εξαντληθεί ακόμη όλες οι διαδικασίες που πρέπει να γίνουν στον Παγκόσμιο Οργανισμό Εμπορίου και η Επιτροπή έκανε σαφή την πρόθεσή της να ασκήσει προσφυγή.

Η Επιτροπή είναι ενήμερη της σημασίας που έχει η παραγωγή μπανάνας για τις χώρες ΑΚΕ και είναι έτοιμη να κάνει όλα τα αναγκαία διαβήματα ώστε να τηρήσει τις διεθνείς δεσμεύσεις που έχει αναλάβει.
ΓΡΑΠΤΗ ΕΡΩΤΗΣΗ E-2183/97 υποβολή: Hiltrud Breyer (V) προς την Επιτροπή (25 Iουνίου 1997)

Θέμα: Κανονισμός περί νέων τροφίμων 258/97 - προσαρμογή των ορίων ευαισθησίας κατά την απόδειξη

Θα προσαρμόζονται διαρκώς στην πρόοδο της τεχνικής τα όρια ευαισθησίας για την απόδειξη γενετικών τροποποιήσεων;

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 και Ε-2205/97 17 Σεπτεμβρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-2060/97 υποβολή: Pierre Bernard-Reymond (PPE) προς την Επιτροπή (16 Iουνίου 1997)

Θέμα: Ραδιενέργεια στις Δελφινατικές και Παραθαλάσσιες Άλπεις

Η CRI-RAD δήλωσε επισήμως ότι ανίχνευσε ιδιαίτερα υψηλές τιμές ραδιενέργειας στους φυσικούς δρυμούς του Mercantour (Παραθαλάσσιες Άλπεις) και του Ecrins (Δελφινατικές Άλπεις) στη Γαλλία.

Είναι η Επιτροπή από νομική άποψη αρμόδια για το θέμα αυτό; Θα μπορούσε να το διασαφηνίσει;

Aπάντηση της κας Bjerregaard εξ ονόματος της Επιτροπής (3 Ιουλίου 1997)

Η Επιτροπή έχει υπόψη της τα πορίσματα της «ανεξάρτητης επιτροπής έρευνας και πληροφόρησης για τις ραδιολογικές δραστηριότητες» (CRIT-RAD) σχετικά με τα υψηλά επίπεδα ραδιενεργού μόλυνσης των περιοχών που αναφέρει το αξιότιμο μέλος του Κοινοβουλίου.

Όπως προβλέπεται στα βασικά πρότυπα ασφαλείας της Κοινότητας για την προστασία από τους κινδύνους των ιονιζουσών ακτινοβολιών (οδηγία 96/29/ΕΥΡΑΤΟΜ) ((ΕΕ L 159, 29.6.1996 )) αποτελεί ευθύνη των κρατών μελών να μεριμνούν για την τήρηση των κοινοτικών υποχρεώσεων. Ο ρόλος της Επιτροπής περιορίζεται σε εκείνον του θεματοφύλακα της Συνθήκης και η Επιτροπή θα παρέμβει μόνο όταν έχει στα χέρια της ενδείξεις για την αποτυχία ενός κράτους μέλους να εκπληρώσει τις αντίστοιχες υποχρεώσεις του.

Όπως διεπίστωσε η Επιτροπή CRII RAD, στην προκειμένη περίπτωση υπάρχουν ενδείξεις υψηλών επιπέδων ραδιενεργού μόλυνσης τόσο στο έδαφος όσο και στα μανιτάρια. Η αξιολόγηση ωστόσο της παρεπόμενης έκθεσης του πληθυσμού στους συγκεκριμένους κινδύνους δεν είναι άμεση, καθόσον εξαρτάται από τον τρόπο ζωής των συγκεκριμένων ατόμων που ζουν στην περιοχή. Κατά συνέπεια, τα επίπεδα της μόλυνσης του εδάφους που έχουν μετρηθεί είναι ανεπαρκή για να στοιχειοθετηθεί για την Επιτροπή οποιαδήποτε παραβίαση των κοινοτικών απαιτήσεων. Όσον αφορά τα μανιτάρια, το όριο των 600 becquerel ανά χιλιόγραμμο ραδιενεργού καισίου ισχύει για τις εμπορικές εισαγωγές ορισμένων γεωργικών προϊόντων από τρίτες χώρες. Η ύπαρξη υψηλότερων επιπέδων στα κοινοτικά προϊόντα δεν συνεπάγεται καθαυτά την παραβίαση των κοινοτικών απαιτήσεων.
ΓΡΑΠΤΗ ΕΡΩΤΗΣΗ E-1691/97 υποβολή: Marνa Sornosa Martνnez (GUE/NGL) προς την Επιτροπή (20 Μαΐου 1997)

Θέμα: Προστασία του υψηλής ιστορικής αξίας θύλακα: «El Pouet», στην πόλη της Valencia

Στο Γενικό Πρόγραμμα Αστικής Χωροταξίας της Valencia εντάσσεται ένα σχέδιο κατασκευής του Βορείου Περιφερειακού το οποίο, εάν υλοποιηθεί, θα καταστρέψει έναν υψηλής ιστορικής αξίας θύλακα.

Με το όνομα «El Pouet», χαρακτηρίζεται, στην συνοικία Campanar της Valencia, μία ζώνη που απαρτίζεται από οκτώ μεσαιωνικές αγροικίες, έναν μύλο του 1598, μία από τις τελευταίες αυθεντικές παράγκες αγροκτήματος και μία οικιστική δομή στην οποία εντάσσεται ένα αρδευτικό δίκτυο (XIII αιώνας), προσδίδοντας στην περιοχή αυτή μία πραγματική ιστορική αξία ως μεσαιωνικός καλλιεργητικός οικισμός.

Όταν εγκρίθηκε το ΓΠΑΧ της Valencia δεν υπήρχε υποχρέωση πραγματοποίησης μιας περιβαλλοντικής μελέτης επιπτώσεων για τα προγράμματα αστικής χωροταξίας (η υποχρέωση αυτή άρχισε να ισχύει το 1989).

Η Οδηγία 85/337/ΕΟΚ ((ΕΕ L 175 της 5.7.1985, σελ. 40. )) της 27ης Ιουνίου 1985 που αφορά την αξιολόγηση των περιβαλλοντικών επιπτώσεων ορισμένων δημοσίων και ιδιωτικών έργων ορίζει ως ημερομηνία ενάρξεως ισχύος της το αργότερο την 3η Ιουλίου 1988, το δε σχέδιο που μας απασχολεί εντάσσεται στις περιπτώσεις που απαριθμούνται στο Παράρτημα ΙΙ της Οδηγίας, για τις οποίες η εφαρμογή της εκ μέρους των κρατών μελών είναι προαιρετική.

Υπάρχουν πληροφορίες σύμφωνα με τις οποίες τα έργα κατασκευής του Βορείου Περιφερειακού τα οποία εκτελούνται υπό την επίβλεψη του Υπουργείου Δημοσίων Έργων που είναι αρμόδιο για την υλοποίηση του Γενικού Προγράμματος Αστικής Χωροταξίας, χρηματοδοτούνται από την Κοινότητα, γεγονός το οποίο, εφόσον αληθεύει, συνιστά παραβίαση της κοινοτικής οδηγίας.

1. Αληθεύει ότι έχουν διατεθεί κοινοτικοί πόροι για την εκτέλεση του σχεδίου του Βόρειου Περιφερειακού;

2. Είναι δυνατόν να σταματήσει προσωρινώς η εφαρμογή του ή να αναθεωρηθεί το σχέδιο αυτό μέχρις ότου διαπιστωθεί κατά πόσο έχουν διατεθεί οι εν λόγω πόροι;

3. Σε περίπτωση που δεν έχουν διατεθεί πόροι, ποιά νομικά κοινοτικά μέσα θα ήταν δυνατόν να χρησιμοποιηθούν για να ζητηθεί αναθεώρηση του σχεδίου;

Απάντηση του κ. Oreja εξ ονόματος της Επιτροπής (27 Ιουνίου 1997)

Όπως γνωρίζει το αξιότιμο μέλος του Κοινοβουλίου, σύμφωνα με το άρθρο 128 της Συνθήκης ΕΚ, η προστασία της εθνικής ιστορικής κληρονομιάς εμπίπτει αποκλειστικά στο πλαίσιο των αρμοδιοτήτων των κρατών μελών.

Σχετικά με τις συγκεκριμένες ερωτήσεις για την καταστροφή του θύλακα El Pouet στα πλαίσια του γενικού προγράμματος αστικής χωροταξίας της Valencia, η Επιτροπή πληροφορεί το αξιότιμο μέλος ότι σύμφωνα με τις πληροφορίες που δόθηκαν κατά τη διάρκεια της συνεδρίασης της επιτροπής της αρμόδιας για την παρακολούθηση των διαρθρωτικών παρεμβάσεων στην περιφέρεια «Communidad Valenciana», που πραγματοποιήθηκε το Νοέμβριο του 1996, το τμήμα του δρόμου «Ronda Norte de Valencia» δεν έχει περιληφθεί προς συγχρηματοδότηση στο πλαίσιο του επιχειρησιακού προγράμματος 1994-1999 για την εν λόγω περιφέρεια.
ΓΡΑΠΤΗ ΕΡΩΤΗΣΗ E-1474/97 υποβολή: Amedeo Amadeo (NI) προς την Επιτροπή (30 Απριλίου 1997)

Θέμα: Κοινοτικές πρωτοβουλίες

Έχοντας ενημερωθεί σχετικά με τα αιτήματα του συναδέλφου κ. Garcia Arias (Γραπτές ερωτήσεις αριθ. Ε-0493/97, Ε-0494/97, Ε-0495/97, Ε-0496/97) ((ΕΕ C 319 της 18.10.1997, σελ. 91. )) σε ό,τι αφορά τα προγράμματα Retex, Konver, Resider, Rechar II, ερωτώ την Επιτροπή εάν είναι δυνατόν να γνωστοποιηθούν, πέραν από τον αριθμό των έργων που έχουν εκτελεσθεί από την Ιταλία από την αρχή της περιόδου, τα έργα που εκτελέστηκαν κατά το 1996 και το 1997.

Απάντηση της κ. Wulf-Mathies εξ ονόματος της Επιτροπής (13 Ιουνίου 1997)

Η Επιτροπή ενέκρινε έξι επιχειρησιακά προγράμματα που αφορούν τις κοινοτικές πρωτοβουλίες KONVER, RESIDER II, RECHAR II και RETEX στην Ιταλία. Οι εθνικές και οι περιφερειακές διοικήσεις είναι υπεύθυνες για την εφαρμογή αυτών των προγραμμάτων καθώς και για την επιλογή των έργων που πρέπει να χρηματοδοτηθούν.

Τα κύρια οικονομικά στοιχεία των προγραμμάτων που αναφέρονται είναι τα εξής:

σε εκατ. ECU

>TABLE>

Όσον αφορά τον αριθμό των χρηματοδοτούμενων έργων η Επιτροπή, ζητεί, στο πλαίσιο των επιτροπών παρακολούθησης των προγραμμάτων, να έχει στη διάθεσή της πληροφορίες για τον αριθμό και την τυπολογία των χρηματοδοτούμενων έργων. Ωστόσο, πρέπει να σημειωθεί ότι, για το KONVER, RESIDER II και το RECHAR II, η εφαρμογή των μέτρων μόλις άρχισε και ο αριθμός των χρηματοδοτούμενων έργων δεν είναι ακόμα γνωστός.

Όσον αφορά το RETEX, ο αριθμός των χρηματοδοτούμενων έργων που αφορούν την στήριξη των μικρομεσαίων επιχειρήσεων ανέρχεται σε 285 για τις περιφέρειες του στόχου 1 και 235 για τις περιφέρειες του στόχου 2 και 5β.
ΓΡΑΠΤΗ ΕΡΩΤΗΣΗ E-2233/97 υποβολή: Νικήτας Κακλαμάνης (UPE) προς την Επιτροπή (2 Iουλίου 1997)

Θέμα: Καταστροφή της περιοχής του Αδριάνειου Υδραγωγείου

Ο Δήμος Νέας Ιωνίας Αττικής στην Ελλάδα, με μία πρόχειρη μελέτη την οποία ενέκρινε το «Κεντρικό Αρχαιολογικό Συμβούλιο (Κ.Α.Σ.)» στις 30.4.1996, άρχισε τις εργασίες για τη δημιουργία τεχνητής λίμνης η οποία θα είναι σε επαφή με τους κεντρικούς πεσσούς του Αδριάνειου Υδραγωγείου, καθώς επίσης και την κατασκευή υπαίθριου χώρου στάθμευσης, υπαίθριου αμφιθεάτρου κλπ.

Η προχειρότητα της μελέτης αποδείχθηκε κατά τη διάρκεια εκτέλεσης των έργων, οπότε και χρειάστηκαν να γίνουν εργασίες ανάδειξης που δεν είχαν προβλεφθεί, όπως απομάκρυνση των επιχώσεων για την αποκάλυψη του μνημείου (τη στιγμή μάλιστα που η εγκεκριμένη μελέτη προέβλεπε μεγαλύτερη επίχωσή του), αλλά και τροποποίηση της θέσης και της έκτασης της λίμνης, η κατασκευή της οποίας ενέχει μεγάλους κινδύνους για το μνημείο, ενώ παράλληλα αλλοιώνει πλήρως την αρχική μορφή του φυσικού τοπίου.

Στις 14.6.1996 και στις 4.2.1997 διαδοχικά, η Διεύθυνση Αναστηλώσεων Μνημείων ζήτησε τη διακοπή των εργασιών στην περιοχή, μέχρι να υποβληθεί νέα διορθωμένη μελέτη και λεπτομερή σχέδια, ενώ παράλληλα διατυπώνονται μεγάλες ανησυχίες από επιστημονικούς φορείς για τους κινδύνους που εγκυμονεί η κατασκευή της λίμνης αναφορικά με το μνημείο.

Η πιο πάνω μελέτη, αφού υπέστη μικρές τροποποιήσεις (επιμένοντας, όμως, στην κατασκευή της λίμνης), επανυποβάλλεται στο Κ.Α.Σ. για έγκριση. Με δεδομένο ότι παραβιάζονται οι διεθνείς συνθήκες προστασίας μνημείων και παγκόσμιας πολιτιστικής κληρονομιάς, οι οποίες προβλέπουν ακτίνα προστασίας 500 μέτρων γύρω από τα μνημεία, θα ήθελα να ερωτήσω την Ευρωπαϊκή Επιτροπή πώς σκέπτεται να παρέμβει, ώστε στον ευρύτερο χώρο του Αδριάνειου Υδραγωγείου να μη γίνουν καταστροφικά έργα για τα μνημεία, παράλληλα δε να εκτελεσθούν άμεσα έργα στερέωσης, αντιπλημμυρικής προστασίας και ανάδειξης του μνημείου και του φυσικού τοπίου της περιοχής.

Απάντηση του της κας Wulf-Mathies εξ ονόματος της Επιτροπής (4 Αυγούστου 1997)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ε-1976/97 του κ. Alavanos ((βλέπε σελίδα 134. )).
ΓΡΑΠΤΗ ΕΡΩΤΗΣΗ E-1702/97 υποβολή: Ulf Holm (V) προς την Επιτροπή (20 Μαΐου 1997)

Θέμα: Επιδοτήσεις στις εξαγωγές καπνού

Τι πιστώσεις έχει διαθέσει η Επιτροπή για την επιδότηση εξαγωγών καπνού που έχει παραχθεί στην ΕΕ για κάθε έτος από το 1990 έως σήμερα;

Απάντηση του κ. Fischler εξ ονόματος της Επιτροπής (24 Ιουνίου 1997)

Η Επιτροπή δύναται να πληροφορήσει το Αξιότιμο Μέλος του Κοινοβουλίου ότι οι δαπάνες που πραγματοποιήθηκαν από το 1990 στο πλαίσιο της γραμμής του προϋπολογισμού «επιστροφές κατά την εξαγωγή» (κονδύλι Β1-170) είναι οι ακόλουθες:

σε εκατ. ECU

>TABLE>

Εξάλλου, η Επιτροπή επιθυμεί να υπογραμμίσει το γεγονός ότι η υφιστάμενη κοινή οργάνωση αγοράς δεν προβλέπει πλέον τη χορήγηση επιστροφών κατά την εξαγωγή. Οι τελευταίες σημαντικές δαπάνες αφορούν τον προϋπολογισμό του 1995 (συγκομιδή 1992 ή προηγούμενες).